Asociaţia de Proprietari

Str. Fântânele nr. 46

Bl. G2 Cluj Napoca

**Către Primăria Cluj Napoca**

**Dnei. Secretar Aurora Ţărmure 323139/3 din 17.10.2012**

**Dlui. viceprimar Gheorghe Surubaru 323143/22 din 17.10.2012**

**Dnei. viceprimar Anna Horvath 323155/21 din 17.10.2012**

**Dnlui. Primar Emil Boc 323164/1 din 17.10.2012**

**Reclamaţie privind abuzul/neglijentei în serviciu**

*potrivit prevederilor Legii nr. 188/1999 privind Statutul funcţionarilor publici*

 **Stimată doamnă Secretar, stimata doamna Viceprimar**

**Stimate domnule Primar, stimate domnule Viceprimar**

Personal ma declar profund nemultumit de modul in care sunt ignorat de catre autoritatile locale, de nesimtirea si de lipsa de profesionalism a angajatilor Primariei Cluj Napoca, de lipsa de logica si chiar de **analfabetismul**(da, ati citit bine) angajatilor Primariei Cluj Napoca.

Concret, am depus din partea Asociatiei de Proprietari Fantanele 46 mai multe adrese inregistrate la serviciul registratura din cadrul Primariei Cluj. Respectiv:

**Adresa 61573/44 din 24.02.2012**(nu am primit nici până azi un răspuns)

**Adresa 67049/3 din 01.03.2012**(nu am primit nici până azi un răspuns)

**Adresa 67060/3 din 01.03.2012**(nu am primit nici până azi un răspuns)

Ultima (adresa **67060/3 din 01.03.2012**) este adresata **dnei. Secretar Aurora Tarmure** si este o reclamatie de abuz in serviciu pentru dl. Bobina, dna. Persa Ana-Maria si dna. Crisan Norica in care am detaliat comportamentul absolut abuziv si indecent al acestora. Cu privire la gradul de alfabetizare al angajatilor Primariei Cluj, va rog sa cititi cu atentie domnule Primar si doamna Secretar „**Nota de Constatare**” scrisa si semnata de doamnele Persa si Crisan. In urma acestei note de constatare lipsita de logica si sens am fost amenintat cu urmarire penala, amenda, etc.

*Conform Ordonantei de Guvern nr. 27/2002, Primaria trebuie sa raspunda petitionarului, adica celui care a formulat cererea,* ***in termen de 30 de zile****.*

***ART.8****(1) Autorităţile şi instituţiile publice sesizate au obligaţia să comunice petiţionarului, în termen de 30 de zile de la data înregistrării petiţiei, răspunsul, indiferent dacă soluţia este favorabilă sau nefavorabilă.
(2) Pentru soluţionarea petiţiilor transmise, potrivit art. 6^1, de la alte autorităţi sau instituţii publice, termenul de 30 de zile curge de la data înregistrării petiţiei la autoritatea sau instituţia publică competentă.*

***Art. 15***

*Constituie abatere disciplinară şi se sancţionează potrivit prevederilor Legii nr. 188/1999 privind Statutul funcţionarilor publici sau, după caz, potrivit legislaţiei muncii următoarele fapte:
a) nerespectarea termenelor de soluţionare a petiţiilor, prevăzute în prezenta ordonanţă;*

*...*

Au trecut **9 luni** si nu am primit nici un raspuns.

Intrucat nu am primit nici un fel de corespondenta din partea Primariei cu privire la raspunsul acestor adrese m-am deplasat personal la Registratura Primariei pentru a vedea in ce stadiu sunt aceste raspunsuri, in data de **19.09.2012**.

De la registratura am aflat de la dna. **Delia Mesaros** si dna. **BusitiaFelicia**(apreciez rabdarea cu care m-au ajutat) verificand in baza de date dupa numerele de inregistrare urmatoarele:

La Adresa **61573/44din 30.12.2011**este raspuns emis, dar care nu s-a trimis intrucat catre Asociatie pentru ca s-ar fi aflat la la dl. Gheorghiade la semnat. Nu inteleg de ce dureaza **9 luni** pentru a semna o hartie cu un raspuns, intrucat m-am mai interesat la inceputul anului 2011 prin luna Februarie de aceasta prima adresa si era tot la semnat la dl. Gheorghiade. (!?!)

La Adresa **67049/3 din 01.03.2012**- dna. Mesaros mi-a spus ca in conformitate cu ce-i arata calculatorul dansei este un raspuns pe care ar trebui sa-l iau de la **camera 97 de la dna. Persa.Am fost personal la camera 95/97 la dna. Persa care a refuzat categoric sa-mi prezinte raspunsul Primariei.**

La Adresa **67049/3 din 01.03.2012**- dna. Mesaros mi-a spus ca in conformitate cu ce-i arata calculatorul dansei este un raspuns emis pe care ar trebui sa-l iau tot de la camera 97 de la dna. Persa. Aceasta ultima adresa trimisa dnei. Secretar Aurora Tarmure este de fapt reclamatia privind comportamentul abuziv al dlui. Bobina, al dnelor. Persa si Crisan. Este cel putin ilogic daca nu chiar stupid ca trimitand o reclamatie privind comportamentul unei persoane sa fiu nevoit sa astept raspuns nu de la seful ierarhic al acesteia, ci exact de la acea persoana(dl. Bobina) de la el insusi sau de la un subaltern al acestei persoane (dna. Persa)? Ar trebui sa-si faca singur autocritica, sa se mustreze sau sa se penalizeze singur? Nu inteleg aceasta ierarhizare birocratica care practic anuleaza orice demers cu privirea la o reclamatie privind angajatii Primariei si comportamentul lor total neprofesionist, neglijent.

Cui ar trebui sa ma adresez cu privire la comportamentul absolut nepotrivit al dlui. Bobina? Tot domnului Bobina? Atunci cand am inregistrat adresa **67049/3 din 01.03.2012** am intrebat-o pe doamna de la registratura cui ar trebui sa adresez aceasta adresa si dansa mi-a recomandat-o pe **dna. Secretar Aurora Tarmure** ca fiind persoana potrivita, seful ierarhic superior al dlui. Bobina. Nu inteleg de ce pentru o reclamatie la adresa dlui Bobina trebuie sa iau un raspuns **tot**de la departamentul domnului Bobina? Dna. Delia Mesaros mi-a spus ca in mod normal dna. Secretar Aurora Tarmure nu da personal raspuns la adrese ci le dirijeaza la alte departamente. Atunci de ce mi-a mai fost recomandata persoana dnei. Tarmure ca fiind persoana potrivita? La cine ar trebui sa ajunga aceasta adresa pentru a primi un raspuns scris, in termen legal?

Eu personal si Asociatia de Proprietari ne rezervam dreptul ca la orice solicitare sau adresa pe care o primim de la Primarie sa raspundem dupa termenul in care si Primaria ne-a raspuns noua, respectiv dupa cel putin **9 luni de la primirea acestora**.

**Asteptam cu interes punctul Dvs. de vedere cu privire la aceste aspecte in termenul legal de 30 de zile de la inregistrarea acestei adrese.**

 Va rog sa cititi “**Nota de Constatare**” atasata in copie la aceasta adresa ca sa va lamuriti de analfabetismul si neglijenta de care dau dovada angajatii Primariei Cluj. Va atasez si raspunsul pe care l-am trimis la randul meu si la care nu am primit raspuns.

Viorel Boca 16Octombrie 2012

Asociaţia de Proprietari

Fântânele 46/4